Document ID: 32007R0206

REGULAMENTUL (CE) NR. 206/2007 AL COMISIEI
din 27 februarie 2007
de modificare a Regulamentului (CE) nr. 2247/2003 de stabilire a normelor de aplicare, în sectorul cărnii de vită și de mânzat, a Regulamentului (CE) nr. 2286/2002 al Consiliului de stabilire a regimului aplicabil produselor agricole și mărfurilor care rezultă din transformarea lor, originare din statele din Africa, zona Caraibelor și Pacific (ACP)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2286/2002 al Consiliului din 10 decembrie 2002 de stabilire a regimului aplicabil produselor agricole și mărfurilor care rezultă din transformarea acestora, originare din statele din Africa, zona Caraibelor și Pacific (ACP), și de abrogare a Regulamentului (CE) nr. 1706/98 (1), în special articolul 5,
întrucât:
(1)
Regulamentul (CE) nr. 2247/2003 al Comisiei (2) stabilește, pe bază multianuală pentru perioadele de la 1 ianuarie până la 31 decembrie, un contingent pentru importul anumitor produse din sectorul cărnii de vită și de mânzat originare din statele ACP. Produsele eligibile pentru import în temeiul acestui contingent sunt enumerate în anexa I la regulamentul menționat.
(2)
Articolul 6 alineatul (1) din Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (3) prevede că solicitanții de licențe de import nu depun decât o singură cerere pentru același număr de ordine de contingent pe perioadă sau subperioadă contingentară de import. În plus, articolul 5 alineatul (1) din Regulamentul (CE) nr. 1445/95 al Comisiei din 26 iunie 1995 privind normele de aplicare a regimului licențelor de import și export în sectorul cărnii de vită și de mânzat și de abrogare a Regulamentului (CEE) nr. 2377/80 (4) prevede că, fără a aduce atingere dispozițiilor speciale, cererile pentru licență se completează pentru produsele ce țin de o singură subpoziție din Nomenclatura Combinată sau de unul dintre grupurile de subpoziții din NC menționate în anexa I la regulamentul menționat. Având în vedere gama de produse care pot fi importate în temeiul Regulamentului (CE) nr. 2247/2003, solicitanților trebuie să li se permită să își împartă singura lor cerere de licență pentru același număr de ordine de contingent în funcție de codul NC sau de grupul de coduri NC.
(3)
Din rațiuni statistice, licențele acordate în temeiul Regulamentului (CE) nr. 2247/2003 trebuie să indice cantitățile vizate pentru fiecare cod NC sau grup de coduri NC.
(4)
Prin urmare, se impune modificarea corespunzătoare a Regulamentului (CE) nr. 2247/2003.
(5)
Măsurile prevăzute în prezentul regulament sunt conforme cu avizul Comitetului de gestionare a cărnii de vită și de mânzat,
ADOPTĂ PREZENTUL REGULAMENT:
Articolul 1
Regulamentul (CE) nr. 2247/2003 se modifică după cum urmează:
1.
La articolul 4 alineatul (2) se adaugă următorul paragraf:
„Fără a aduce atingere articolului 5 alineatul (1) din Regulamentul (CE) nr. 1445/95, pentru același număr de ordine de contingent, cererile pot viza unul sau mai multe produse înregistrate sub codurile NC sau grupurile de coduri NC enumerate în anexa I la regulamentul menționat. În cazul în care cererile vizează mai multe coduri NC, trebuie specificate cantitățile solicitate, după codul NC sau, respectiv, după grupul de coduri NC. În acest caz, toate codurile din NC și descrierea acestora trebuie indicate la rubricile 16 și 15 din cereri și din licențe.”
2.
La articolul 5 alineatul (2) se adaugă următorul paragraf:
„Fiecare licență acordată trebuie să specifice cantitatea vizată, după codul NC sau după grupul de coduri NC care permite identificarea.”
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 februarie 2007.

Labels: 3
17
18